EPCO ยิ้มไม่ออก กำไร Q2/60 ลดลง 36.50% เล็งปันเป็นหุ้น-เงินสด
EPCO ยิ้มไม่ออก กำไร Q2/60 ลดลง 36.50% มาที่ 62.07 ลบ. จากปีก่อนมีกำไร 97.74 ลบ. หลังกำไรจากอัตราแลกเปลี่ยนลดลง ขณะที่ 6 เดือนแรกมีกำไร 131.84 ลบ. ลดลง 26.74% จากปีก่อนมีกำไร 179.95 ลบ. แต่เล็งปันผลเป็นหุ้น (หุ้นเดิม : หุ้นปันผล) 20 : 1 และปันผลเป็นเงินสด 0.03 บ./หุ้น XD 5 ต.ค.60 กำหนดจ่าย 27 ต.ค.60 
16 ส.ค. 2560

บริษัท โรงพิมพ์ตะวันออก จำกัด (มหาชน) หรือ EPCO รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 ดังนี้

ทั้งนี้ผลการดำเนินงานในไตรมาสดังกล่าวกำไรลดลง โดยสาเหตุหลักเกิดจากรายได้อื่นลดลง 76.94 ล้านบาท จากผลกำไรจากอัตราแลกเปลี่ยน (แปลงค่า) ของบริษัทย่อยในต่างประเทศที่ลดลงเมื่อเทียบกับปี 59 ในไตรมาสเดียวกัน
ขณะที่รายได้จากการขายและบริการ จำนวน 497.93 ล้านบาท ลดลง 56.75 ล้านบาท คิดเป็นร้อยละ 12.86 ซึ่งเป็นรายได้จากสิ่งพิมพ์ลดลง 17.98 ล้านบาท แต่รายได้จากการจำหน่ายไฟฟ้าเพิ่มขึ้น 74.73ล้านบาท
ส่วนต้นทุนขายจำนวน 271.74ล้านบาท โดยเพิ่มขึ้น 37.31 ล้านบาท คิดเป็นร้อยละ 15.92 ซึ่งเป็นต้นทุนสิ่งพิมพ์ลดลง 11.35ล้านบาท และต้นทุนโรงไฟฟ้าเพิ่มขึ้น 48.66 ล้านบาท
ด้านค่าใช้จ่ายในการขายและบริหาร จำนวน 68.33 ล้านบาท เพิ่มขึ้น 19.57 ล้านบาท คิดเป็นร้อยละ 40.14 เนื่องจากปี 2559 ธุรกิจสิ่งพิมพ์ได้มีการโอนกลับหนี้สงสัยจะสูญ จำนวน 9.92 ล้านบาท และในปี 60 ได้มีการเพิ่มขึ้นของธุรกิจโรงไฟฟ้าที่ปราจีนบุรีจึงมีค่าใช้จ่ายเพิ่มขึ้น 8.84 ล้านบาท
ทั้งนี้ต้นทุนทางการเงิน จำนวนเงิน 95.24 ล้านบาท เพิ่มขึ้น 55.90 ล้านบาท เนื่องจากการออกตั๋วแลกเงิน จำนวน 500 ล้านบาท และหุ้นกู้จำนวน 2,418.70 ล้านบาท
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2560 ถึงวันที่ 30 มิ.ย. 2560 และกำไรสะสม อัตราจ่ายเป็นหุ้นในอัตรา 20 หุ้นเดิมต่อ 1 หุ้นปันผล (20 : 1) และปันผลเป็นเงินสด (บาทต่อหุ้น) 0.03 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 5 ต.ค. 2560 ทั้งนี้ กำหนดจ่ายเงินปันผลในวันที่ 27 ต.ค.2560